गांव गालिब खुर्द के जंमपल जसप्रीत सिंह गिल का नाम उन प्रगतिशील किसानों में आता है, जिन्होंने गेहूं की बिजाई हैपी सीडर से कर वातावरण को संभालने के लिए कदम उठाए हैं। यह किसान धान की पराली को न जलाने के अलावा गेहूं की बिजाई हैपी सीडर से कर अपने समय, तेल की बचत तो करता ही है साथ ही अधिक लाभ भी कमा रहा है। मैट्रिक पास जसप्रीत सिंह ने आधुनिक कृषि अपनाकर अपनी आर्थिक स्थिति को भी मजबूत नहीं किया। वह क्षेत्रवासियों के लिए वरदान साबित हुआ है। जसप्रीत सिंह के अनुसार उसका वातावरण के साथ अधिक लगाव होने के कारण धान की पराली को जलाने को मन नहीं करता, जिस कारण उसने पंजाब एग्रीकल्चरल यूनिवर्सिटी के मशीनरी विभाग में संपर्क किया व सलाह करने के बाद हैपी सीडर का प्रयोग किया। इससे गेहूं की फसल का झाड़ भी बढ़ा है। इसी कारण वह पिछले कुछ समय से गेहूं की सीधी बिजाई कर रहा है व लोगों को प्रेरित कर रहा है। उसके मुताबिक हैपी सीडर से बिजाई की फसल का झाड़ भी ज्यादा होता है। इससे अच्छी क्वालिटी के साथ-साथ दाने भी मोटे होते हैं।